นายกรัฐมนตรี ยิ้มทักทายสื่อมวลชน Good morning. How are you ? พร้อมยืนยันตอบได้ทุกเรื่อง หากฝ่ายค้านพาดพิง ระบุพอใจภาพรวมแถลงนโยบายวันแรก
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เดินทางเข้าร่วมการประชุมรัฐสภาเป็นวันที่สอง ในเวลา 08.40 น. เพื่อแถลงนโยบายรัฐบาลต่อรัฐสภา แต่ปฏิเสธตอบคำถามถึงการอภิปรายนโยบายรัฐบาลเมื่อวานนี้ และมีสีหน้ายิ้มแย้มตอบเพียงสั้นๆว่า Good morning. How are you?         จากนั้น นายกรัฐมนตรี ได้ขึ้นไปร่วมลงชื่อเข้าประชุม และเดินลงมาที่ห้องจัดเลี้ยงเพื่อทานอาหารเช้า โดย พลเอกประยุทธ์ กล่าวถึงภาพรวมการประชุมแถลงนโยบาย ว่า ก็ดี และไม่กังวล ส่วนวันนี้หากฝ่ายค้านอภิปรายสักถามพาดพิงถึงก็พร้อมที่จะลุกขึ้นชี้แจงด้วยตนเองทุกเรื่อง ขณะเดียวกันพรรคร่วมรัฐบาล ได้มาร่วมรับประทานอาหาร ก่อนการแถลงนโยบายที่จะมีขึ้นในเวลา 09.30 น.